Abrama a tshepa tshepišo ya Modimo, lege abe asena ngwana. Modimo obe a kgahlwa ke Abrama. 6 Batho ba bangwe ba a ikgantšha ka ge e le ba babotse, ba tumile, ba kgona mmino, ba na le bokgoni bjo itšego goba ba na le maemo a itšego. Dafida o be a na le dilo tšeo ka moka; lega go le bjalo, o ile a ikokobetša bophelong bja gagwe ka moka. Ka morago ga gore a bolaye Goliata gomme a newe morwedi wa Kgoši Saulo gore e be mosadi wa gagwe, Dafida o itše: “Nna ke eng, bagešo bona ke eng gomme lapa la tate ke eng Isiraeleng mo nka bago mokgonyana wa kgoši?” (1 Sam. 18:18) Ke’ng seo se thušitšego Dafida gore a dule a ikokobeditše? O be a tseba gore dika tšeo a bego a na le tšona, bokgoni bjo a bego a na le bjona, gaešita le ditokelo tšeo a bego a di neilwe, o bile le tšona ka gobane Modimo o ile a “inama,” goba a ikokobetša, e le gore a mo šetše. (Ps. 113:5-8) Dafida o be a tseba gore dilo ka moka tše dibotse tšeo a bego a na le tšona, o be a ka se be le tšona ge nkabe Jehofa a se a mo nea tšona.—Bapiša le 1 Bakorinthe 4:7.